CELEX: C2007/269/28
Language: mt
Date: 2007-11-10 00:00:00
Title: Kawża C-371/06: Sentenza tal-Qorti tal-Ġustizzja (Is-Sitt Awla) ta' l- 20 ta' Settembru 2007 (talba għal deċiżjoni preliminari tal-Hoge Raad der Nederlanden — L-Olanda) — Benetton Group SpA vs G-Star International BV (Trade marks — Direttiva 89/104/KEE — Tielet inċiż ta' l-Artikolu 3(1) u l-Artikolu 3(3) — Sinjal — Għamla li tagħti valur sostanzjali lill-prodott — Użu — Kampanji ta' reklamar — Kapaċità attrattiva ta' l-għamla akkwistata qabel l-applikazzjoni għal reġistrazzjoni minħabba l-fama tagħha bħala sinjal distintiv)

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/15
            
         Sentenza tal-Qorti tal-Ġustizzja (Is-Sitt Awla) ta' l-20 ta' Settembru 2007 (talba għal deċiżjoni preliminari tal-Hoge Raad der Nederlanden — L-Olanda) — Benetton Group SpA vs G-Star International BV
   (Kawża C-371/06) (1)
   
   (Trade marks - Direttiva 89/104/KEE - Tielet inċiż ta' l-Artikolu 3(1) u l-Artikolu 3(3) - Sinjal - Għamla li tagħti valur sostanzjali lill-prodott - Użu - Kampanji ta' reklamar - Kapaċità attrattiva ta' l-għamla akkwistata qabel l-applikazzjoni għal reġistrazzjoni minħabba l-fama tagħha bħala sinjal distintiv)
   (2007/C 269/28)
   Lingwa tal-kawża: L-Olandiż
   Qorti tar-rinviju
   Hoge Raad der Nederlanden
   Partijiet fil-kawża prinċipali
   
      Rikorrenti: Benetton Group SpA
   
      Konvenuta: G-Star International BV
   Suġġett
   Talba għal deċiżjoni preliminari — Hoge Raad der Nederlanden — Interpretazzjoni tat-tielet inċiż ta' l-Artikolu 3(1)(e) ta' l-Ewwel Direttiva tal-Kunsill tal-21 ta' Diċembru 1988 biex jiġu approssimati l-liġijiet ta' l-Istati Membri dwar it-trade marks (ĠU 1989, L 40, p. 1) — Jeans li għandu bħala sinjal distintiv il-karatteristiċi ta' lbies tax-xogħol jew ta' motoċikliżmu u għandu irqajja fl-irkoppa tal-qalziet — Sinjal kkostitwit mill-għamla li tagħti valur sostanzjali lill-prodott.
   Dispożittiv
   It-tielet inċiż ta' l-Artikolu 3(1)(e) ta' l-Ewwel Direttiva tal-Kunsill 89/104/KEE tal-21 ta' Diċembru 1988 biex jiġu approssimati l-liġijiet ta' l-Istati Membri dwar it-trade marks, għandha tiġi interpretata fis-sens illi l-għamla tal-prodott li tagħti valur sostanzjali lill-istess prodott tista' tikkostitwixxi trade mark b'applikazzjoni ta' l-Artikolu 3(3) ta' din id-direttiva, meta, qabel l-applikazzjoni għal reġistrazzjoni, hija akkwistat kapaċità attrattiva minħabba l-fama tagħha bħala sinjal distintiv, wara kampanji ta' reklamar li juru l-karatteristiċi speċifiċi tal-prodott in kwistjoni.
   
      (1)  ĠU C 294, 2.12.2006.